**Допълнителни предложения към проект на ЗИД на ЗЧАВ**

**§11.** Създава се чл.28а:

„Чл.28а. (1) В случаите когато видът и степента на замърсяване на атмосферния въздух увеличават значително риска за човешкото здраве и/или за околната среда или при непостигане на нормите по чл.6, ал.1, общинските съвети могат да приемат следните мерки:

1. да създават зони с ниски емисии на вредни вещества;
2. да ограничават употребата на определени видове горива за битово отопление от населението;
3. да ограничават движението на моторни превозни средства.

 (2) Мерките по ал.1 могат да бъдат включени в програмите по чл.27, ал.1 и в оперативните планове по чл.30“

**§24.** Член 44 се изменя така:

„Чл.44. (1) Кмет на община, който не разработи програмата по чл.27, ал.1, в срока определен в наредбите по чл.6, ал.1, се наказва с глоба 2000 до 5000 лв.;

(2) Кмет на община или длъжностно лице, който не изпълни указанията на министъра на околната среда и водите по чл.27, ал.4 и 5 се наказва с глоба от 1000 до 4000 лв.;

(3) Кмет на община или длъжностно лице, който не изпълни задълженията си по организиране изпълнението на мерките в програмите по чл.27, ал.1 или плановете по чл.30, се наказва с глоба 1000 до 5000 лв.“

**§25.** Създава се чл.45:

„Чл.45. (1) Актовете за установяване на нарушенията по чл.27 и чл.30 се съставят от оправомощено от директора на РИОСВ или от министъра на околната среда и водите длъжностно лице;

(2) Наказателното постановление се издава от директора на РИОСВ или министъра на околната среда и водите или от оправомощено от него длъжностно лице.“ .

**§26.** В § 1 на Допълнителните разпоредби се създава точка 33**:**

„33. „Зона с ниски емисии на вредни вещества“ е част от територията на общината, в която са въведени ограничения за определени дейности, с цел намаляване замърсяването на атмосферния въздух.“